CELEX: 52014DP0085
Language: da
Date: 2014-11-14 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 14. november 2014 om ændring af bilag I til Rådets forordning (EF) nr. 1528/2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler C(2014)08355 — 2014/2954(DEA)

12.8.2016   
            
            
               DA
            
            
               Den Europæiske Unions Tidende
            
            
               C 294/62
            
         P8_TA(2014)0085
   Afgørelse om ikke at gøre indsigelse mod en delegeret retsakt: ordninger for varer med oprindelse i bestemte AVS-lande
   Europa-Parlamentets afgørelse om ikke at gøre indsigelse mod Kommissionens delegerede forordning af 14. november 2014 om ændring af bilag I til Rådets forordning (EF) nr. 1528/2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler C(2014)08355 — 2014/2954(DEA)
   (2016/C 294/22)
   
      Europa-Parlamentet,
   
   
               —
            
            
               der henviser til Kommissionens delegerede forordning (C(2014)08355),
            
         
               —
            
            
               der henviser til Kommissionens skrivelse af 26. november 2014, hvori den anmoder Parlamentet om at erklære, at det ikke vil gøre indsigelse mod den delegerede forordning,
            
         
               —
            
            
               der henviser til skrivelse af 5. december 2014 fra Udvalget om International Handel til Udvalgsformandskonferencens formand,
            
         
               —
            
            
               der henviser til artikel 290 i traktaten om Den Europæiske Unions funktionsmåde,
            
         
               —
            
            
               der henviser til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), særlig artikel 2, stk. 2, og artikel 24a, stk. 6,
            
         
               —
            
            
               der henviser til Europa-Parlamentets og Rådets forordning (EU) nr. 527/2013 af 21. maj 2013 om ændring af Rådets forordning (EF) nr. 1528/2007 for så vidt angår udelukkelse af en række lande fra listen over regioner eller stater, der har afsluttet forhandlinger (2),
            
         
               —
            
            
               der henviser til henstilling til afgørelse fra Udvalget om International Handel,
            
         
               —
            
            
               der henviser til forretningsordenens artikel 105, stk. 6,
            
         
               —
            
            
               der henviser til, at der ikke er gjort indsigelse inden for den frist, der er fastsat i forretningsordenens artikel 105, stk. 6, tredje og fjerde led, og som udløb den 16. december 2014,
            
         
               A.
            
            
               der henviser til, at Kenya i henhold til forordning (EU) nr. 527/2013 pr. 1. oktober 2014 ophørte med at være omfattet af den markedsadgangsordning, der gives tilladelse til i forordning (EF) nr. 1528/2007;
            
         
               B.
            
            
               der henviser til, at Kenya, Den Europæiske Union og dens medlemsstater afsluttede forhandlingerne om en økonomisk partnerskabsaftale den 16. oktober 2014;
            
         
               C.
            
            
               der henviser til, at Kommissionen den 14. november 2014 vedtog en delegeret retsakt om at genindsætte Kenya i bilag I til forordning (EF) nr. 1528/2007;
            
         
               D.
            
            
               der henviser til, at Kommissionen har understreget, at en afgørelse om ikke at gøre indsigelse vil begrænse Kenyas potentielle handelsdiversificering og tab af eksport til EU og mindske skaderne i sektorerne tun, gartneri og afskårne blomster;
            
         
            
               1.
            
            
               erklærer, at det ikke gør indsigelse mod den delegerede forordning;
            
         
            
               2.
            
            
               pålægger sin formand at sende denne afgørelse til Rådet og Kommissionen.
            
         
      (1)  EUT L 348 af 31.12.2007, s. 1.
   
      (2)  EUT L 165 af 18.6.2013, s. 59.